เคยโดนหมาแมว กัด เมื่อ 5-6 ปีที่แล้ว ตอนนั้นยังไม่เคยฉีดวัคซีน อะไรเลยครับ เพราะสมัยนั้นที่บ้านเลี้ยง หมา แมว เยอะมาก แล้วไม่ได้ตระหนักถึงเรื่องนี้ แต่ เมื่อ 2-3 ปีที่ผ่านมา หมาแมวพวกนั้น ก็หาย ตายจาก ออกจากบ้านไป โดยไม่ทราบสาเหตุ ผมพึ่งจะมาฉีด วัคซีน เมื่อปีที่แล้ว เนื่องจากสุนัขกัด เพราะข่าวปีที่แล้ว เกิดบูม เรื่องพิษสุนัขบ้า เยอะมาก แบบนี้ผมปลอดภัยแล้วใช่ไหมครับ
สวัสดีค่ะ ระยะฟักตัวของโรคพิษสุนัขบ้าในคนนั้น จะอยู่ที่ประมาณ 3 สัปดาห์ถึง 4 เดือน ดังนั้น หากเหตุการณ์ที่โดนหมาแมวกัด ผ่านมา 5-6 ปีแล้ว ก็จะไม่เป็นโรคพิษสุนัขบ้าแล้วค่ะส่วนการที่ได้ฉีดวัคซีนไปเมื่อปีที่แล้ว หากได้ฉีดครบตามกำหนดนัด ร่างกายก็จะมีภูมิคุ้มกันไปตลอด และเมื่อโดนสัตว์กัดหรือข่วนอีก ก็เพียงแค่ฉีดกระตุ้นก็เพียงพอค่ะ